OpenLLM-France/wikimedia huggingface dataset:
# Valor (informàtica)

En ciències de la computació, un valor és una seqüència de bits que s'interpreta d'acord amb alguns tipus de dades. Una mateixa seqüència de bits pot tenir valors diferents segons el tipus que es faci servir per interpretar-ne el significat. Per exemple, el valor pot ser un nombre enter, un valor de punt flotant o una cadena. El valor d'una variable s'emmagatzema en les cel·les de memòria que hi estan associades.
Alguns tipus de valors són comuns a la majoria dels llenguatges de programació (com ara diversos tipus de representacions de nombres), mentre que d'altres són més rars (per exemple, Pascal suporta el tipus conjunt).

## Referències

* ↑ Sebesta, R. W. Concepts of Programming Languages (en anglès). 7a edició. Addison Wesley, 2006. ISBN 0-321-33025-0.
# Valor afegit brut

El valor afegit brut (VAB) és la suma dels valors addicionals que adquireixin els béns i serveis en transformar-se durant el procés de producció. En l'economia, aquesta és una de les maneres per calcular el producte interior brut i per tant, sovint es consideren sinònims. És un mesurament lliure de duplicacions; s'obté en deduir de la producció bruta el valor dels béns i serveis que s'utilitzen com a part de la producció. En la comptabilitat, el valor afegit brut és la diferència entre l'import de les vendes de l'empresa i les compres realitzades a altres empreses. Si s'hi inclou l'amortització de l'immobilitzat del mateix període s'obté el valor afegit net.
# Virpi Pahkinen

Virpi Eriika Pahkinen (16 de desembre de 1966, Jyväskylä, Finlàndia) és una és un ballarina, coreògrafa i escriptora sueco-finlandesa que viu a Estocolm.

## Carrera

Virpi Pahkinen és una de les principals coreògrafes i ballarines solistes i ha treballat en les escenes de ball de gairebé 50 països. La seva carrera també l'ha portat a llocs poc convencionals com la Biblioteca d'Alexandria i el Nobelfesten d'Estocolm. Ha creat diverses coreografies per a companyies de dansa internacionals com la polonesa Balet Poznanski, la Vietnam National Opera Ballet i la Stockholm 59° North. El seu estil de ball és diferent (poc convencional) i s'ha descrit com orgànic i djurlik.
Va crear la seva primera coreografia en solitari als 18 anys. Inicialment Pahkinen es va dedicar a estudiar piano al Conservatori de Hèlsinki però va canviar el seu camí cap a la dansa, i el 1989 es va unir a la línia coreogràfica de la Universitat de Dansa d'Estocolm. El 1999 va protagonitzar la coreografia de la pel·lícula de Hakan Bertha Atom by Atom. Des de llavors Pahkinen ha participat en diverses pel·lícules de ball com M de Mafra, Bardo 010 o Arbor och Sahara. També va interpretar el paper de la lletera d'Ingmar Bergman en últim conjunt de La sonata dels espectres.
El 2013 va fer el seu debut com a escriptora amb la novel·la autobiogràfica Ormbäraren. El mateix any estrenà la seva actuació Scarabé a la Casa de la Dansa d'Estocolm.

## Premis

* Kommunals stora kulturpris (premi municipal cultural)
* 1996 – Svenska Dagbladets operapris
* 2009 – Svenska teaterkritikers förening
* 2011 – Litteris et Artibus

## Galeria

* Festival de la Cultura d'Estocolm de 2011, a la plaça de Gustav Adolf d'Estocolm.
* Stockholms Kulturfestival de 2011.
* Stockholms Kulturfestival de 2011.
* A la presentació de sommarpratarna 2013.

## Referències

* 1 2 3 4 «Pahkinen: ”Ingen dans utan ande”» (en suec). Svenska Dagbladet, 29-04-2013.
* 1 2 3 «Kobradansen» (en suec). Fokus, 29-04-2013.
* ↑ «Virpi Pahkinen». Radar Magazine, 29-04-2013. Arxivat de l'original el 24 d’abril 2013. [Consulta: 23 setembre 2014].

## Enllaços externs

* Lloc web de Virpi Pahkinen
# Serra de Cal Llac

La Serra de Cal Llac és una serra situada al municipi de Peramola, a la comarca catalana de l'Alt Urgell, amb una elevació màxima de 1.324 metres.
# Aeroports de Catalunya

Aeroports de Catalunya és una societat pública (Aeroports Públics de Catalunya SLU) de la Generalitat de Catalunya dins del Departament de Territori. La societat és l'encarregada de gestionar els aeroports, aeròdroms i heliports propietat de l'empresa o de la Generalitat de Catalunya. La seva seu empresarial està a l'Avinguda Josep Tarradellas, 2-6 de Barcelona.
Actualment té en propietat i gestiona directament els següents aeroports i aeròdroms:
* Aeroport de Lleida-Alguaire
* Aeroport de la Seu d'Urgell
* Aeròdrom de la Cerdanya
També, l'empresa, gestiona tots els heliports de serveis d'emergències de Catalunya.
Aquesta empresa vol consolidar un nou model de gestió aeroportuària, treballar en favor d'una política comercial efectiva i promocionar les instal·lacions existents així com els futurs traspassos. Treballa per a mantenir i millorar una xarxa d'aeròdroms més completa i conservar una xarxa d'heliports per a tots els serveis possibles.
# Arthroleptis stenodactylus

Arthroleptis stenodactylus és una espècie de granota que viu a Angola, Botswana, República Democràtica del Congo, Kenya, Malawi, Moçambic, Sud-àfrica, Tanzània, Zàmbia, Zimbàbue i, possiblement també, a Uganda.

## Referències

* Msuya, C., Poynton, J.C., Howell, K., Mazibuko, L. & Lötters, S. 2004. Arthroleptis stenodactylus. Llista Vermella d'Espècies Amenaçades de la UICN 2006. Consulta: 18 de gener de 2008.
# Leesville

«Leesville» té aquests significats:
* Leesville (Louisiana), població dels Estats Units a l'estat de Louisiana.
* Leesville (Ohio), població dels Estats Units a l'estat d'Ohio.
# Leptopelis marginatus

Leptopelis marginatus és una espècie de granota de la família dels hiperòlids que viu a Angola.

## Referències

* Schiøtz, A. 2004. Leptopelis marginatus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Leptopelis nordequatorialis

Leptopelis nordequatorialis és una espècie de granota de la família dels hiperòlids que viu al Camerun i Nigèria.

## Referències

* Schiøtz, A. & Amiet, J.-L. 2004. Leptopelis nordequatorialis. Llista Vermella d'Espècies Amenaçades de la UICN 2006. Consulta: 16 d'abril del 2008.
# Vale of Leven Football Club

El Vale of Leven Football Club és un club de futbol escocès de la ciutat d'Alexandria a West Dunbartonshire. Disputa els seus partits a l'estadi Millburn Park.
El club original va ser fundat l'any 1872 per treballadors de les factories de tintura d'Archibald Orr-Ewing. Fou un destacat club durant el segle XIX en el qual guanyà tres copes escoceses de forma consecutiva (1877, 1878 i 1879). El 1878 viatjà a Anglaterra i derrotà el campió de la FA Cup The Wanderers per 3-1 a Kennington Oval. Fou membre fundador de la Scottish Football League el 1890. Els problemes econòmics provocaren la desaparició del club l'any 1929.
L'any 1930 un nou club amateur va ser fundat amb el nom Vale of Leven Old Church Old Boys Association o de forma abreujada Vale Ocoba, ingressant a la West of Scotland Football Association i jugant a Millburn Park. Participà en la darrera edició de la Scottish Football Combination, la temporada 1935-36, acabant a mitja taula.
El 1939 el club fou convidat a unir-se a la Scottish Football Alliance, i canvia el nom pel de Vale of Leven Football & Athletic Club, però el començament de la Segona Guerra Mundial provocà la suspensió de la lliga i el club finalment ingressà a la Scottish Junior Football Association. L'any 2020 ingressà a la nova West of Scotland Football League.

## Colors

Els colors originals del club eren el vermell i el blau. Cap el 1875-76 el club usava uniforme blau fosc i mitjons vermells. Canvià a un uniforme totalment blau fosc el 1900, canviant el 1912 a pantalons blancs i afegint una V vermella el 1915-16.
El Vale Ocoba lluïa samarreta a franges horitzontals blanques i negres.

## Palmarès

* Copa escocesa de futbol:
** 1877, 1878, 1879

## Referències

* ↑ McDowell, Matthew. The origins, patronage and culture of association football in the west of Scotland, c. 1865-1902. University of Glasgow, September 2009.
* 1 2 Ross, James M. «Scotland - List of Cup Finals». RSSSF, 12-02-2015. [Consulta: 30 maig 2015].
* ↑ Dumbarton Herald 18 Abril 1878
* ↑ «Black and Gold (Kincardine)». Daily Record, 01-09-1931, pàg. 21.
* ↑ «A "Vale" Friendly». Daily Record, 04-09-1931, pàg. 27.
* ↑ «Scottish Combination». Scottish Football Historical Archive. [Consulta: 11 febrer 2023].
* ↑ «The Vale Ocoba». The Vale of Leven. [Consulta: 24 novembre 2022].
* ↑ «Vale accepted into new West of Scotland Football League - Latest news - Vale of Leven Football & Athletic Club» (en anglès). www.valeoflevenfc.co.uk. [Consulta: 14 maig 2020].
* ↑ Alcock, Charles. Football Annual, 1873, p. 100.
* ↑ «Rough Play at Football». North British Daily Mail, 15-01-1876, pàg. 3.
* ↑ «Club Directory». Scottish Football Historical Results Archive. [Consulta: 27 octubre 2022].
* ↑ «Football match of Keith v Vale Ocoba in the 1936 Scottish Qualifying Cup final». youtube. [Consulta: 24 novembre 2022].
# The Baseballs

The Baseballs és un grup alemany de música rock que es va formar a Berlín l'any 2007. La banda es feu famosa per les seues interpretacions de grans èxits de la música moderna, que versionaren a l'estil dels anys 1950. Algunes de les seves cançons més reeixides són Umbrella o Hot'n'cold .Umbrella va ser un èxit a Alemanya, Espanya, els països Baixos, Bèlgica, Finlàndia, Islàndia, Àustria, Suïssa, Suècia i Noruega.

## Membres

* Digger (Rüdiger Brans)
* Sam (Sven Budja)
* Basti (Sebastian Raetzel)
* Lars Vegas (guitarra)
* Klaas Wendling (contrabaix)
* Jan Miserre (piano)
* Tomas Svensson (batería)

## Discografia
### Àlbums

* Strike! (2009)
* Strike Back (2010)
* Strings 'n' Stripes (2011)

### Senzills

* Umbrella
* Hot N Cold
* Chasing Cars
* Bleeding Love
* Poker Face
* Angels
* Love In This Club
* This love
* I'm yours
* Hello

## Galeria d'imatges

* The Baseballs, E-Werk Köln
* The Baseballs, 2014

## Referències

* ↑ S., M. «The Baseballs, revisen èxits del pop en clau de Rocks dels anys 50». . Diari Ara, 29-09-2011, p.28 [Consulta: 29 setembre 2011].
* ↑ The Baseballs in the German charts Arxivat 2012-09-27 a Wayback Machine.
* ↑ The Baseballs in the Swiss charts
* ↑ The Baseballs in the Austrian charts
* ↑ The Baseballs in the Finnish single chart
* ↑ "Umbrella" in the Swedish charts

## Enllaços externs

* The Baseballs - Lloc web oficial (alemany)
* The Baseballs a allmusic
* The Baseballs a discogs
# Servei de Salut de Castella - la Manxa

El Servei de Salut de Castella - la Manxa (SESCAM) és l'organisme públic responsable de la prestació del sistema de salut pública a la comunitat autònoma espanyola de Castella - la Manxa.
La seva seu és localitzada al carrer Huérfanos Cristinos, a Toledo, la capital regional. Legalment creat el 2000, no va ser fins que dos anys més tard, l'1 de gener de 2002, quan el SESCAM va assumir els serveis del INSALUD. Des de 2015, Regina Leal serveix com a directora gerent del SESCAM.
La regió és dividida en 8 àrees de salut: Albacete, La Mancha Centro, Ciudad Real, Cuenca, Guadalajara, Talavera de la Reina, Toledo i Puertollano, amb, un número total de 20 hospitals gestionats pel SESCAM, 4 hospitals públics addicionals no gestionats pel SESCAM i 8 hospitals privats (31 de desembre de 2018).

## Referències

* ↑ «¿Cómo pedir cita sescam?». [Consulta: 11 novembre 2020].
* ↑ «El Sescam «resucita» el proyecto de su nueva sede tras aparcarlo tres años por otras prioridades». ABC, 15-05-2006.
* ↑ «Servicio de Salud de Castilla La Mancha». Computing, 16-01-2004.
* ↑ «Regina Leal será la gerente del SESCAM». Lanza Digital, 15-07-2015.
* ↑ Sánchez Garzón, Teresa. «Dividido en ocho áreas y con nuevas zonas básicas de salud: Castilla-La Mancha estrena Mapa Sanitario». eldiario.es, 07-01-2019.
* ↑ «Hospitales por provincia, área de salud y dependencia funcional» p. 29. Junta de Comunidades de Castilla-La Mancha, 31-12-2018.
# Mosquiter cara-roig

El mosquiter cara-roig (Phylloscopus laetus) és un ocell de la família dels fil·loscòpids (Phylloscopidae). El seu estat de conservació es considera de risc mínim.

## Hàbitat i distribució

Habita els boscos de les muntanyes del nord-est de la República Democràtica del Congo, oest d'Uganda, Ruanda i Burundi.

## Referències

* ↑ «Mosquiter cara-roig». Cercaterm. TERMCAT, Centre de Terminologia. Rev. 20/03/2022(català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 625. ISBN 978-84-16728-37-4.
* 1 2 BirdLife International. «Red-faced Woodland-warbler. Phylloscopus laetus». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
# Aeroporto de Príncipe

Aeroporto de Príncipe és una localitat de São Tomé i Príncipe. Es troba al districte de Pagué, al nord de l'illa i Regió Autònoma de Príncipe. La seva població és de 347 (2008 est.). Es troba al nord de la capital de l'illa, Santo António i rep el seu nom perquè està a la vora de l'aeroport de Príncipe. Fou fundat el 1970, un dels més recents assentaments del país. Es troba a l'est de l'aeroport i en la carretera que l'enllaça amb la capital de l'illa i l'illot i vilatge Ilhéu Bom Bom. La base militar de l'illa i la seva caserna estan al nord, la major part de la zona d'assentament és l'aeroport. A l'est hi ha Praia Inhame.

## Evolució de la població

Població d'Aeroporto de Príncipe (2001-2008) :
| 2001 | 2008 |
| 304 | 347 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Arthroleptis taeniatus

Arthroleptis taeniatus és una espècie de granota que viu al Camerun, República Centreafricana, República Democràtica del Congo, Guinea Equatorial, Gabon i, possiblement també, a Angola i la República del Congo.
Està amenaçada d'extinció per la pèrdua del seu hàbitat natural.

## Referències

* Amiet, J.-L., Fretey, T. & Burger, M. 2004. Arthroleptis taeniatus Arxivat 2007-09-30 a Wayback Machine.. Llista Vermella d'Espècies Amenaçades de la UICN 2006. Consulta: 18 de gener de 2008.
# Wedenbek

El Wedenbek és un petit afluent de l'Alte Alster, la part inferior del canal Alster-Beste a Alemanya. Neix a l'estany Dörpsdiek al centre del poble de Bargfeld i desemboca a l'Alte Alster a prop de les ruïnes del castell de Stegen.
La primera part del riu va ser entubat entre el Dörpsdiek i l'estació de depuració, però el 2008 l'ajuntament va proposar tornar-lo a l'aire.
Fotos des de la font en avall
* La font
* L'estany Dörpsdiek on neix el Wedenbek
* El riu a prop de l'estació de depuració
* A prop del Castell de Stegen

## Referències

* ↑ Flussgebietsgemeinschaft Elbe (FGG Elbe), Arbeitsgemeinschaft für die Reinhaltung der Elbe, Fließgewässer im Elbeeinzugsgebiet Arxivat 2012-01-31 a Wayback Machine.
* ↑ Einladung zur öffentlichen Sitzung des Bau- und Umweltausschusses Nr. 2/2008-2013, Ajuntament de Bargfeld-Stegen, 28 d'agost de 2008, (alemany)
# Wedgefield

Wedgefield és una concentració de població designada pel cens dels Estats Units a l'estat de Florida. Segons el cens del 2000 tenia 2.700 habitants.

## Demografia

Segons el cens del 2000, Wedgefield tenia 2.700 habitants, 956 habitatges, i 790 famílies. La densitat de població era de 44,5 habitants/km².
Dels 956 habitatges en un 35,6% hi vivien nens de menys de 18 anys, en un 72,5% hi vivien parelles casades, en un 6,7% dones solteres, i en un 17,3% no eren unitats familiars. En l'11% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,6% tenia menys de 18 anys, un 6,5% entre 18 i 24, un 32,5% entre 25 i 44, un 26,4% de 45 a 60 i un 10% 65 anys o més.
L'edat mediana era de 38 anys. Per cada 100 dones de 18 o més anys hi havia 101,3 homes.
La renda mediana per habitatge era de 61.705 $ i la renda mediana per família de 62.174 $. Els homes tenien una renda mediana de 34.792 $ mentre que les dones 28.653 $. La renda per capita de la població era de 24.448 $. Entorn del 6,3% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wedgefield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Wedgefield». American Fact Finder. Oficina del Cens dels Estats Units, 12-01-2010.
# White Bear Lake

White Bear Lake és una població dels Estats Units a l'estat de Minnesota. Segons el cens del 2000 tenia 24.325 habitants.

## Demografia

Segons el cens del 2000, White Bear Lake tenia 24.325 habitants, 9.618 habitatges, i 6.646 famílies. La densitat de població era de 1.148,2 habitants per km².
Dels 9.618 habitatges en un 32,2% hi vivien nens de menys de 18 anys, en un 55,2% hi vivien parelles casades, en un 10,4% dones solteres, i en un 30,9% no eren unitats familiars. En el 25,1% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,8% tenia menys de 18 anys, un 8,6% entre 18 i 24, un 29,3% entre 25 i 44, un 22,8% de 45 a 60 i un 14,6% 65 anys o més.
L'edat mediana era de 37 anys. Per cada 100 dones de 18 o més anys hi havia 87,8 homes.
La renda mediana per habitatge era de 52.934 $ i la renda mediana per família de 60.196 $. Els homes tenien una renda mediana de 41.699 $ mentre que les dones 31.797 $. La renda per capita de la població era de 24.338 $. Entorn del 3,3% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White Bear Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- White Bear Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# William Walker

William Walker és el nom dels següents personatges:
* William Walker (1824-1860), filibuster estatunidenc
* William Walker (1985-), ciclista australià
# Leptopelis notatus

Leptopelis notatus és una espècie de granota de la família dels hiperòlids que viu a Angola, Camerun, República del Congo, República Democràtica del Congo, Guinea Equatorial, el Gabon, Nigèria i, possiblement també, a la República Centreafricana.

## Referències

* Schiøtz, A. & Amiet, J.-L. 2004. Leptopelis notatus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Vals en la bemoll major, op. 42 (Chopin)

El Vals en la bemoll major, op. 42, és un vals animat compost per Frédéric Chopin a 1840. Encara que cap de les obres de Chopin pretenia en realitat ser ballada, aquest vals sembla adequat per al seu ús en una sala de ball. Sovint és considerat com un dels millors i més perfecte dels valsos de Chopin.
La peça comença amb un trinat d'introducció de vuit compassos en la tonalitat de la dominant, com una preparació al ball que començarà. La melodia d'obertura de l'obra és lluminosa i en un compàs binari, però amb un acompanyament de la mà esquerra en compàs de 3/4. La peça conté molts passatges virtuosos i una coda fascinant. Sovint es considera un dels valsos més importants de Chopin, un dels favorits per a molts, però també un dels més difícils d'interpretar. El president nord-americà Harry Truman, un pianista aficionat, havia comentat als seus amics que aquest vals de Chopin era una de les seves composicions favorites.

## Referències

* 1 2 3 Vals en la bemoll major, op. 42 (Chopin) a Allmusic
* ↑ «Music of the Romantic Era». Arxivat de l'original el 2010-05-28. [Consulta: 22 juliol 2015].
* ↑ «"Valsos" a Vancouver Chopin Society.». Arxivat de l'original el 2010-07-10. [Consulta: 22 juliol 2015].
* ↑ «"Valsos" a Chopin Music.». Arxivat de l'original el 2013-01-20. [Consulta: 22 juliol 2015].

## Enllaços externs

* Vals en la bemoll major, op. 42 interpretat per Dinu Lipatti
# The Best of the Scorpions

The Best of Scorpions és un àlbum d'estudi recopilatòri del grup de Heavy Metal alemany Scorpions. Conté cançons dels seus anteriors àlbums entre Fly to the Rainbow i Taken by Force. Però no conté cap cançó del seu primer disc, Lonesome Crow.
La coberta original alemanya surt un escorpí sobre la cuixa d'una noia. La versió japonesa de la coberta surt un "cul". El 1984, en el rellançament del disc, la coberta hi surt un home amb una jaqueta de cuir amb un penjoll de metall en forma d'escorpí.

## Llista de cançons

* "Steamrock Fever" (de l'àlbum Taken by Force) (3:35)
* "Pictured Life" (de l'àlbum Virgin Killer) (3:23)
* "Robot Man" (de l'àlbum In Trance) (2:42)
* "Backstage Queen" (de l'àlbum Virgin Killer) (3:12)
* "Speedy's Coming" (de l'àlbum Fly to the Rainbow) (3:35)
* "Hell Cat" (de l'àlbum Virgin Killer) (2:54)
* "He's a Woman, She's a Man" (de l'àlbum Taken by Force) (3:14)
* "In Trance" (de l'àlbum In Trance) (4:43)
* "Dark Lady" (de l'àlbum In Trance) (3:25)
* "The Sails of Charon" (de l'àlbum Taken by Force) (4:24)
* "Virgin Killer" (de l'àlbum Virgin Killer) (3:41)
La versió japonesa d'aquest disc surt la cançó original de The Sails of Charon amb una duració de 5:16. A les altres versions incloent-hi l'alemanya i l'americana, hi ha la mateixa cançó però amb una durada de 4:24

## Enllaços externs

* (anglès) (alemany) Web oficial Arxivat 2008-05-14 a Wayback Machine.
# Munford (Alabama)

Munford és una concentració de població designada pel cens dels Estats Units a l'estat d'Alabama. Segons el cens del 2000 tenia 2.446 habitants.

## Demografia

Segons el cens del 2000, Munford tenia 2.446 habitants, 912 habitatges, i 706 famílies. La densitat de població era de 85,5 habitants/km².
Dels 912 habitatges en un 37,6% hi vivien nens de menys de 18 anys, en un 55,8% hi vivien parelles casades, en un 16% dones solteres, i en un 22,5% no eren unitats familiars. En el 18,9% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,6% tenia menys de 18 anys, un 8,3% entre 18 i 24, un 30,8% entre 25 i 44, un 22,4% de 45 a 60 i un 11% 65 anys o més.
L'edat mediana era de 34 anys. Per cada 100 dones hi havia 94,1 homes. Per cada 100 dones de 18 o més anys hi havia 93,7 homes.
La renda mediana per habitatge era de 35.109 $ i la renda mediana per família de 39.205 $. Els homes tenien una renda mediana de 26.098 $ mentre que les dones 23.000 $. La renda per capita de la població era de 15.346 $. Aproximadament el 0,9% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Arthroleptis zimmeri

Arthroleptis zimmeri és una espècie de granota que viu a Ghana.

## Referències

* Rödel, M.-O. 2004. Arthroleptis zimmeri. Llista Vermella d'Espècies Amenaçades de la UICN 2006. Consulta: 18 de gener de 2008.